নন্দীগ্রাম নিয়ে আলাদা বৈঠক চান অভিষেক বন্দ্যোপাধ্যায়

কলকাতা: ২০২৬ সালের বিধানসভা (West Bengal Assembly Election 2026) নির্বাচনের আগে নন্দীগ্রামকে (Nandigram) ঘিরে বিশেষ কৌশল তৈরির জন্য আলাদা বৈঠকের ডাক দিতে চলেছেন তৃণমূল কংগ্রেসের (Trinamool Congress) সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)।

দলীয় সূত্রে খবর, অভিষেক ইতিমধ্যেই একাধিক জেলার সাংগঠনিক বৈঠক করছেন। তবে নন্দীগ্রামকে কেন্দ্র করে এবার আলাদা করে বৈঠক করার পরিকল্পনা নেওয়া হয়েছে। এই বৈঠকে ব্লক ও অঞ্চল স্তরের নেতা ছাড়াও জেলা সভাপতি, চেয়ারম্যান এবং শীর্ষ নেতৃত্ব উপস্থিত থাকতে পারেন।

আরও পড়ুন: কলকাতা টিভির সাংবাদিককে হুমকি বিজেপি নেতার

রাজনৈতিক মহলের মতে, শুভেন্দু অধিকারীর গড় বলে পরিচিত নন্দীগ্রামেই তৃণমূলের সংগঠন আরও মজবুত করার বার্তা দিতে চাইছেন অভিষেক। সেই কারণেই এই কেন্দ্রের জন্য আলাদা কোর কমিটি গড়ার প্রাথমিক প্রস্তুতি শুরু হয়েছে।

যদিও বৈঠকের দিনক্ষণ এখনও চূড়ান্ত হয়নি, তবে সূত্রের দাবি, শীঘ্রই নন্দীগ্রাম নিয়ে বিশেষ বৈঠক ডাকতে পারেন অভিষেক বন্দ্যোপাধ্যায়।